stanford-oval/wikipedia huggingface dataset:
Émile Dewoitine

Émile Dewoitine vuonna 1975.
Émile Dewoitine (26. syyskuuta 1892 – 5. heinäkuuta 1979) oli ranskalainen lentokonesuunnittelija.
Émile Dewoitine syntyi Crépy-en-Laonnois’ssa. Hän alkoi työskennellä ensimmäisen maailmansodan aikana  Latécoèren tehtailla. Vuonna 1920 hän perusti oman yhtiönsä, mutta sen mentyä konkurssiin hän siirtyi Sveitsiin, jossa hänen suunnittelemansa Dewoitine D.27 -hävittäjä pääsi ilmavoimien käyttöön.
Émile Dewoitinen suunnittelema konetyyppi.
Vuonna 1931 Dewoitine palasi Ranskaan ja perusti Société Aéronautique Française - Avions Dewoitine -yhtiön. 1930-luvun vastustelukierteessäselvennä tehdas sai tilauksia Toulousen tehtaalleen: Dewoitine D.500 oli Ranskan ilmavoimien ensimmäinen kokometallinen hävittäjä. Tilauksia sai myös Dewoitine D.338 -matkustajakone.
Vuonna 1936 Ranskan ilmailuteollisuus kansallistettiin ja Dewoitine sulautui SNCAM-konserniin. Saksan hyökätessä Ranskaan kesällä 1940 Dewoitine D.520 osoittautui Ranskan parhaaksi hävittäjäksi.
Dewoitine siirtyi Yhdysvaltoihin ja perusti sinne yrityksen. Saksan ranskalainen vasallihallitus, Vichyn hallitus, asetti hänet poissaolevana syytteeseen maanpetoksesta. Dewoitine palasi Ranskaan ja sopi Vichyn hallinnon kanssa. Dewoitine työskenteli Saksan varusteluteollisuuden parissa SIPA-yrityksessä koko saksalaismiehityksen ajan.
Vuonna 1944 Dewoitine pakeni Ranskasta Espanjaan, missä hän kehitti D.520-hävittäjästä version Hispano Aviación -yhtiössä. Hän siirtyi  Argentiinaan, jossa toimi Industria Aeronáutica Militar. Hän oli suunnittelmassa Pulqui I -konetta, joka oli Etelä-Amerikan ensimmäinen suihkukone. Ranskassa Dewoitine sai 20 vuoden vankeustuomion vuonna 1948. Hän muutti Sveitsiin palaten Toulouseen vasta vanhana.
Yl

Yl tarkoittaa seuraavia asioita:
joktolitra, tunnus yl, tilavuuden yksikkö
jottalitra, tunnus Yl, tilavuuden yksikkö
Yamal Airlines, IATA-koodi YL, lentoyhtiö
Ylioppilaskunnan Laulajat, YL, suomalainen kuoro.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yl”, voi hakea sivunnimihaulla, laajalla sivunnimihaulla tai tekstihaulla.
Yanique Thompson

| Mitalit> Maa:   Jamaika.Naisten yleisurheilu.Kansainyhteisön kisat  | Mitalit> Maa:   Jamaika.Naisten yleisurheilu.Kansainyhteisön kisat  | Mitalit> Maa:   Jamaika.Naisten yleisurheilu.Kansainyhteisön kisat  | Maa:   Jamaika> Naisten yleisurheilu. |
| --- | --- | --- | --- |
|  Pronssia | Gold Coast 2018 | 100 m aidat |  |
| Alle 18-vuotiaiden MM-kilpailut  | Alle 18-vuotiaiden MM-kilpailut  | Alle 18-vuotiaiden MM-kilpailut  |  |
|  Kultaa | Donetsk 2013 | 100 m aidat |  |
Yanique Thompson (s. 12. maaliskuuta 1996) on jamaikalainen pika-aitajuoksija. Hän voitti 100 metrin aitajuoksussa kultaa  alle 18-vuotiaiden MM-kilpailuissa 2013. Kansainyhteisön kisoissa 2018 hän saavutti pronssia ja Pan-Amerikan kisoissa 2019 hän sijoittui neljänneksi. Dohan MM-kilpailuissa 2019 hän sijoittui välierässään kolmanneksi eikä päässyt loppukilpailuun. Vuodelle 2021 siirretyissä Tokion olympialaisissa hän keskeytti välieräjuoksunsa.
Thompson alitti 100 metrin aitajuoksussa 13 sekunnin rajan ensimmäisen kerran vuonna 2017, kun hän Jamaikan-mestaruuskilpailuissa juoksi välierissä ajan 12,98 ja loppukilpailussa ajan 12,69, jolla hän saavutti pronssia. Hän juoksi 1,5 kuukautta myöhemmin Lontoon MM-kilpailuissa ajan 12,88 sekä alku- että välierissä mutta ei selviytynyt loppukilpailuun. Vuonna 2018 hänen parhaat aikansa olivat 12,74 Jamaikan-mestaruuskilpailujen alkuerissä ja 12,78 loppukilpailussa. jossa hän saavutti hopeaa. Vuonna 2019 hän juoksi Jamaikan-mestaruuskilpailujen alkuerissä vuoden parhaan aikansa 12,80 ja sivusi sitä Dohan MM-kilpailujen välierissä.
Aittaniemi

Aittaniemi on Posion kuntaan kuuluva kylä, joka sijaitsee kunnan luoteisosassa.
Maantiede

Kylä sijaitsee Ala-Suolijärven (saamenk. sola ´saari`) rannalla. Maaston korkeus merenpinnasta noin 250 metriä. Ala-Suolijärven pohjoispuolella sijaitseva 8 kilometriä pitkä Aittaniementie erkanee Peräposion–Morottajan maantiestä. Kylän talot sijaitsevat suurelta osin tämän tien varrella. Naapurikyliä on vain kaakkoispuolella sijaitseva Ristilä. Aittaniemi tarkoittaa paitsi kylää, myös Aittaniemeä eksaktina paikannimenäselvennä.
Topografia

Aluetta luonnehtii varsinkin 14 kilometriä pitkä Ala-Suolijärvi monine saarineen, joista suurin on useita kilometrejä pitkä Porosaari. Muita pienempiä järviä ovat muun muassa Näskämö ja Iso- ja Pieni-Hietajärvi. Aittaniemeä ympäröi länsi- ja pohjoispuolella kohoava maasto, tosin itse kylän alue on melko tasaista. Aittaniemen alueella on runsaasti sekä ojitettuja että ojittamattomia soita. Kotajärven suoalue on näistä suurin, ja se sijaitsee vain vähän Ala-Suolijärven pinnan yläpuolella. Aittaniemessä on myös monia pieniä jokia ja puroja.
Esihistoria sekä historia

Aittaniemen ensimmäisiä asukkaita ovat olleet saamelaiset. Alueelta tavatut peuranpyyntikuopat ovat heidän tekemiään. Aittaniemen historia taas alkaa rovaniemeläisten talollisten myötä, jotka pitivät Ala-Suolijärveä pyyntivetenään jo 1500–1600-luvulla. On hyvin mahdollista, että pyytäjien majapaikka sijaitsi juuri nykyisessä Aittaniemessä. Järvipyyntiä ajatellen sijainti on erinomainen.
Vakituinen asutus alueella alkoi 1700-luvun myötä, jolloin Kylmäniemen talon asukas Sigfrid Mursu (1706–1781) perusti Aittaniemen uudistalon. Paikannimiin liittyvät talonnimet olivat 1700-luvulla eräänlaista muotia. Kyseisen uudisrakennuksen ovat viranomaiset tarkastaneet ainakin 21. kesäkuuta 1769. Sigfrid Mursulta talo siirtyi ilmeisesti jo varhaisessa vaiheessa hänen pojalleen Henrik Mursulle (1732–1804), jota kutsuttiin talon nimen mukaisesti Henrik Aittaniemeksi. Uudisrakennuksen lisäksi Sigfrid Mursu antoi pojalleen lähellä sijaitsevan, alun perin Kylmäniemen talon omistaman Näskämön niityn. Tämä tosin johti myöhemmin pitkiin riitoihin Kylmäniemen talon nuoremman isännän kanssa. Suoniityt olivat ensiarvoisen tärkeitä karjanhoitoa harjoittaville varhaisille asukkaille. 1780-luvulla Aittaniemen talolla oli jo erikokoisia, osin padottuja niittyjä Näskämö-, Kota-, Hauki- sekä Hietajoen varsilla, Mäenpäällisenlammella, Hietalammella, Saarilammen ja Kielikonlammen välillä sekä Pernulammen puron varrella, mistä niittyjen määrää yhä lisättiin patoamalla ja raivaamalla.
1800-luvulla kylän väkiluku nousi vain hitaasti. Eräissä lähteissä mainitaan kuitenkin, että Aittanimessä pidettiin koulua jo vuonna 1900, missä tulee tosin kysymykseen vain kiertokoulu. Myöhemmin kansakoulu toimi Juho Aittaniemen (1870-1954) talossa. Varsinainen koulurakennus valmistui 1950, ja se lakkautettiin 1975 nimellisesti peruskoulun ala-asteena. Koulun loppumiseen vaikuttivat varsinkin elinkeinomuutos maaltapakoineen sekä voimakas muuttoliike Ruotsiin. Kylän talojen lukumäärää kasvatti erityisesti vuonna 1954 loppuunsaatettu, kiihkeitä tuntojakin nostattanut isojako. Samoihin aikoihin loppui viljanviljely alueella, minkä jälkeen maatilat olivat lähinnä lypsykarjatiloja. Lisäansioita alueella oli 1900-luvun vaihteesta asti saatu varsinkin metsätöistä. 1970-luvulle tultaessa nämäkään eivät taanneet enää kaikille riittävää toimeentuloa.
Amazon Echo

| Amazon Echo |
| --- | --- |

 Musta Amazon Echo -kaiutin.
Tyyppi:  älykaiutin
Valmistaja(t):  Amazon.com
Julkaistu:  4. lokakuuta 2016
Käyttöjärjestelmä:  Fire OS
Prosessori:  ARM Cortex-A8
Keskusmuisti:  256 Mt
Massamuisti:  4 Gt
Ohjain:  puheohjaus
Liitännät:  WLAN, Bluetooth
Mitat:  235 × 83,5 × 83,5 mm
Paino:  1 064 g
Aiheesta muualla
Kotisivut
Amazon Echo on Amazon.comin kehittämä puheohjauksella toimiva kaiutin, joka käyttää Amazon.comin omaa Alexa-teköälyä. Echon avulla voi soittaa musiikkia, ohjata älykodin laitteita ja tilata Amazon.comista tuotteita. Laitevalmistajat voivat tehdä sovellusrajapinnan avulla sovelluksia, jotka toimivat yhdessä Echon kanssa. Echo tuli laajalti myyntiin Yhdysvalloissa 2015 ja Saksassa sekä Isossa-Britanniassa 2016. Echo kehitettiin aluksi vain Amazon Prime -palvelun asiakkaiden musiikin kuuntelua varten, mutta se nousi nopeasti suosituksi. Menestyksen myötä Amazon Echosta julkaistiin monia muita versioita, kuten kosketusnäytöllä varustettu Amazon Echo Show ja alkuperäistä Echoa pienempi Amazon Echo Dot.
Yksityisyys

Amazon Echon käyttämälle Alexa-tekoälylle lähetetyt käskyt lähetetään prosessoitavaksi Amazonin palvelimille, josta oikea vastaus lähetetään takaisin. Kun puheentunnistus on käynnistetty sanomalla ”Alexa”, Echon käyttäjän ja Alexan väliset keskustelut tallennetaan Amazonin palvelimille. Amazonin mukaan puheentunnistusta käyttävässä Echossa näkyy merkkivalo.
Amazon Echossa on automaattisesti päällä Amazon.comista tilauksia tekevä ominaisuus, vaikka Echo ei kykene tunnistamaan oikeaa omistajaansa. Vuoden 2017 alussa 6-vuotias tyttö osti vahingossa puheohjauksella itselleen 170 euron arvoisen nukkekodin. Myöhemmin uutisankkuri kertoi tapauksesta ja aiheutti lisää vahinkotilauksia.
Aiheesta muualla

Kuvia tai muita tiedostoja aiheesta Amazon Echo Wikimedia Commonsissa
Verkkosivut (englanniksi)
Yhdistynyt rintama

| Yhdistynyt rintama> Ενωτικό Μέτωπο |
| --- | --- |
  
  
Perustettu:  2011
Lopetti:  2013
Ideologia:  demokraattinen sosialismi sosiaalidemokratia
Poliittinen kirjo:  keskusta-vasemmisto
Värit:      
Infobox OKNimi-testi OK: 
Yhdistynyt rintama (kreik. Ενωτικό Μέτωπο, Enotikó Métopo), alun perin Yhdistynyt liike (Ενωτική Κίνηση, Enotikí Kínisi), oli kreikkalainen keskusta-vasemmistolainen, sosiaalidemokraattinen puolue. Se perustettiin vuonna 2011 ja lakkautettiin vuonna 2013. Puolueen perustaja ja johtaja oli Panagiótis Kouroumplís.
Kouroumplís perusti Yhdistyneen rintaman 9. marraskuuta 2011 sen jälkeen kun hänet oli erotettu Pasok-puolueesta. Puolueeseen liittyi myös muita pasoklaisia ja vasemmistolaisia. Yhdistynyt rintama sai vuoden 2012 kaksissa parlamenttivaaleissa 2–3 edustajaa vaaliliitossa Syrizan kanssa. Puolue sulautui Syrizaan vuonna 2013.
Vaalitulokset

Puolueen tulokset parlamenttivaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 2009 | Parlamenttivaalit 2009 | Panagiótis Kouroumplís | ei osallistunut | ei osallistunut | 1 / 300 | edustajat siirtyivät muista puolueista oppositiossa |
| 2012 | Parlamenttivaalit 2012 I | Panagiótis Kouroumplís | 1 061 265 | 16,78 | 2 / 300 | vaaliliitossa (Syriza - Yhdistynyt rintama) oppositiossa |
| 2012 | Parlamenttivaalit 2012 II | Panagiótis Kouroumplís | 1 655 086 | 26,89 | 3 / 300 | vaaliliitossa (Syriza - Yhdistynyt rintama) oppositiossa |
Amazon (vuoden 1990 elokuva)

| Amazon |
| --- | --- |
 Elokuvan juliste, Mika Kaurismäki ja Erkki Astala, 1990.
Ohjaaja:  Mika Kaurismäki
Käsikirjoittaja:   Mika Kaurismäki  Richard Reitlinger 
Tuottaja:   Pentti Kouri  Mika Kaurismäki 
Säveltäjä:  Naná Vasconcelos
Kuvaaja:  Timo Salminen
Leikkaaja:  Michael Chandler
Pääosat:   Kari Väänänen  Rae Dawn Chong  Robert Davi 
Valmistustiedot
Valmistusmaa:   Suomi  Yhdysvallat 
Tuotantoyhtiö:   Villealfa Filmproductions  Noema Pictures 
Ensi-ilta:  14. joulukuuta 1990
Kesto:  96 minuuttia
Alkuperäiskieli:  suomi, portugali, englanti
Aiheesta muualla
IMDb 
Elonet
AllMovie
Infobox OKNimi-testi OK: 
Amazon on vuonna 1990 ensi-iltansa saanut Mika Kaurismäen ohjaama suomalais-yhdysvaltalainen draamaelokuva. Kaurismäki käsikirjoitti elokuvan Richard Reitlingerin kanssa. Elokuva kuvattiin Suomessa, Brasiliassa, Ranskassa ja Yhdysvalloissa. Elokuvan äänisuunnittelija Jouko Lumme sai parhaan äänisuunnittelun Jussi-palkinnon elokuvasta.
Juoni

Leskeksi jäänyt suomalainen liikemies Kari vie kaksi teini-ikäistä tytärtään kanssaan Brasiliaan. Pilotti esittelee heille ajatuksen kullankaivusta sademetsässä, mutta kaunis ja koulutettu paikallinen nainen varoitti häntä siitä mahdollisesti aiheutuvista seurauksista sademetsälle.
Vastaanotto

Helsingin Sanomien ensi-iltakriitikko Helena Ylänen sanoi Amazonia kauniisti kuvatuksi, mutta tarinaltaan ohueksi ja yllätyksettömäksi. Hänestä sen rytmi on hidas ja henkilöhahmot jäävät ylimalkaisiksi ja keskinäisiltä suhteiltaan elokuvakerronnan mielessä sovinnaisiksi.
Aittojärvi (Kannonkoski)

| Aittojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski, Saarijärvi
Koordinaatit:  62°52′03″N, 25°23′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  puro Syväjärveen 
Järvinumero:  14.444.1.030
Mittaustietoja
Pinnankorkeus:  167,1 m  
Pituus:  680 m  
Leveys:  290 m  
Rantaviiva:  1,846 km  
Pinta-ala:  8,63 ha  
Tilavuus:  0.000037 km³ 
Keskisyvyys:  0,43 m  
Suurin syvyys:  1,2 m  
Saaria:  ei saaria 
 fiAittojärvi 
Aittojärvi  on Keski-Suomessa Kannonkoskella ja Saarijärvellä Kannonpään lähellä sijaitseva järvi.
Maantietoa

Järvi on 680 metriä pitkä, 290 metriä leveä, ja sen pinta-ala on 8,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 37 100 kuutiometriä. Sen keskisyvyys on 0,4 metriä ja suurin syvyys on 1,2 metriä. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Järven vedenpinnan korkeus on 167,1 metriä mpy.
Yks’Kaks

Yks’Kaks on ruotsinsuomalainen lehti Mälarinlaaksossa. Päätoimittaja on Janne Sjöstedt. Lehti ilmestyy vuodessa 10 kertaa, ja siinä on 24 sivua. Lehden julkaisijana on Ruotsinsuomalaisuuden Tuki -yhdistys. Lehti perustettiin vuonna 1992.
Tämänhetkinen puheenjohtaja on Marita Enroth, joka on myös lehden pitkäaikainen konttorin- ja taloudenhoitaja.
Lehti oli alun perin hyvinkin paikallinen Eskilstunan ruotsinsuomalaisille tarkoitettu painos, mutta nykyiseen levinneisyysalueeseen kuuluu lähes koko Ruotsi. Suomeen lähetetään monta lehteä ja kaukaisin on yksi lehti Kanadaan.
Aiheesta muualla

Yks’Kaks (Arkistoitu – Internet Archive) Kotisivu
Alexia

Alexia esiintymässä Sofiassa vuonna 2015.
Alexia vuonna 2008
Alexia, oik. Alessia Aquilani (s. 19. toukokuuta 1967), on italialainen laulaja. Hänellä oli useita englanninkielisiä menestyskappaleita 1990-luvun lopulla, mutta 2000-luvulla hän alkoi laulaa italiaksi. Alexia tuli tunnetuksi ensin eurodancevaikutteisista kappaleistaan, mutta levy levyltä alkoi siirtyä kohti perinteisempää pop-musiikkia. Ennen soolouraansa hän tuli tunnetuksi Ice MC:n taustalaulajana 1990-luvun alkupuolella.
Alexia on myynyt maailmanlaajuisesti yli viisi miljoonaa albumia ja Suomessakin yli 110 000. [lähde? ] Alexian Fan Club -levy on Suomen 20:ksi myydyin ulkomainen albumi 85 530:n kappaleen myynnillä.
Elämäkerta > 1990-luku

Alexia syntyi La Spezian kaupungissa Liguriassa Luoteis-Italiassa vuonna 1967. Alexia innostui laulamisesta jo nuorena, ja hän osallistui erilaisiin laulukilpailuihin.
Hän aloitti yhteistyön tuottaja Roberto Zanettin (tunnettu myös nimellä Robyx) kanssa vuonna 1990 toimimalla taustalaulajana Zanettin eurodance-kokoonpanojen, kuten Double Youn ja Ice MC:n kanssa. Alexia julkaisi ensimmäisen oman singlensä "Me and You" vuonna 1995 Zanettin levy-yhtiön ZYX Musicin tuottamana.
Ensimmäisen albuminsa, eurodance-vaikutteisen Fan Clubin, Alexia julkaisi 1997 Sonyn tytäryhtiön Dance Poolin tuottamana. Yhdysvalloissa albumi julkaistiin nimellä Fun Club.
Toisella albumillaan The Party Alexia lähestyi enemmän popmusiikkia. Albumin tunnetuin kappale on Gimme love.
Elämäkerta > 2000-luku

Vuonna 2002, Happy-albumin ilmestymisen jälkeen, Alexia hylkäsi eurodancen täysin ja alkoi laulaa ainoastaan italiaksi.
Hän esiintyi ensimmäisen kerran San Remon musiikkifestivaaleilla vuonna 2002 ja sijoittui toiseksi kappaleellaan "Dimmi Come". Seuraavana vuonna hän yritti uudelleen ja voitti kappaleella "Per Dire Di No".
Lokakuussa 2005 Alexia meni naimisiin Andrea Cameranan kanssa, ja marraskuussa 2006 pari ilmoitti odottavansa ensimmäistä lastaan. Heille syntyi tyttölapsi helmikuussa 2007.
Alexian toistaiseksi uusin julkaisu on Io No -single, joka julkaistiin keväällä 2013.
Diskografia

Fan Club (1997)
The Party (1998)
Happy (1999)
The Hits (2000)
Mad For Music (2001)
Alexia (2002)
Il cuore a modo mio (2003)
Gli occhi grandi della Luna (2004)
Da grande (2005)
Ale' (2008)
Ale&c. (2009)
Stars (2010)
Aiheesta muualla

Viralliset internetsivut
Viralliset fanisivut
Aittaroinen (Pieksämäki)

| Aittaroinen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°23′25″N, 26°51′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Pieni-Lahnaseen 
Järvinumero:  14.936.1.017
Mittaustietoja
Pinnankorkeus:  140,1 m  
Pituus:  310 m  
Leveys:  150 m  
Rantaviiva:  0,661 km  
Pinta-ala:  2,05 ha  
Saaria:  ei saaria 
 fiAittaroinen 
Aittaroinen  on Etelä-Savossa Pieksämäellä  Paltasen lähellä sijaitseva lampi.
Maantietoa

Lampi on 310 metriä pitkä, 150 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Lammen vedenpinnan korkeus on 140,1 metriä mpy.
Yhdistynyt myöhempien aikojen pyhien Jeesuksen Kristuksen kirkko

Yhdistynyt myöhempien aikojen pyhien Jeesuksen Kristuksen kirkko (engl. United Latter-day Church of Jesus Christ, tunnetaan myös lyhenteellä ULDC ja nimillä United Latter-day Church of Jesus Christ International, United Latter-day Church ja United Latter-day Church International) on myöhempien aikojen pyhien liikkeeseen kuuluva fundamentalistinen yhteisö. Tällä hetkellä yhteisö toimii neljässä Yhdysvaltain osavaltiossa ja kolmessa muussa maassa.
Vuodesta 2007 kirkon johtajana on toiminut Steven H. Tucker, joka valittiin virkaansa Heber G. Smithin kuoleman jälkeen.
Jäsenistö

Yhdistyneeseen myöhempien aikojen pyhien kirkkoon kuuluu 100–200 jäsentä. Jäseniä asuu Utahissa, Kaliforniassa, Arizonassa ja Wyomingissa sekä kolmessa muussa valtiossa.
Opit

Kirkko opettaa moniavioisuuden periaatetta. Sen mukaan miehellä on oltava useita vaimoja päästäkseen Jumalan välittömään läsnäoloon eli "korotukseen". Fundamentalistisen myöhempien aikojen pyhien Jeesuksen Kristuksen kirkon tavoin yhdistynyt kirkko opettaa, että miehellä on oltava vähintään kolme vaimoa päästäkseen korotukseen. Useimpien muiden mormoniryhmittymien tavoin Yhdistynyt myöhempien aikojen pyhien kirkko opettaa ihmiselle olevan mahdollista kehittyä kuolemansa jälkeen Jumalaksi, mikäli hän on ollut uskollinen Jumalan kanssa solmimilleen liitoille.
Kirkko soveltaa "sijoituksen lakia" (engl. Law of Placing). Sen mukaan liikkeen jäsenet eivät itse valitse puolisoaan, vaan kirkon johtajat valitsevat heille puolison rukoiltuaan asian puolesta. Kirkon johtajat voivat myös ottaa kirkkoon kuuluvan miehen vaimon ja antaa hänet "arvokkaammalle" jäsenelle.
Kirkko kehottaa myös jäseniään soveltamaan "pyhityksen lakia" eli jakamaan omaisuutensa jäsenten kesken. Tämä merkitsee siis eräänlaisessa yhteistaloudessa asumista. Pyhityksen laki ei kuitenkaan ole kirkon jäsenille pakollinen, ja osa jäsenistä elääkin yksityistalouksissa ja hallitsee omaa omaisuuttaan.
Sekä miehet että naiset seuraavat tarkkaa pukukoodia. Naisia kehotetaan käyttämään hametta tai mekkoa ja kasvattamaan pitkät hiukset. Miehillä on yleensä yksinkertaiset vaatteet, yleensä paita ja suorat housut. Useimmat yhteisön jäsenet käyttävät kotona tehtyjä vaatteita. Lisäksi jäsenet käyttävät 1800-luvun mallista garmenttia. Jäsenet eivät saa käyttää tatuointeja eivätkä lävistyksiä, ja naisten make-upin tulisi olla huomaamatonta.
Yhdistynyt kirkko opettaa kaikkien olevan tervetulleita Herran työhön, rodusta, kansallisuudesta ja taustasta huolimatta. Kuitenkaan kirkko ei suostu vihkimään mustaihoisia jäseniään pappeuteen. Sen mukaan Myöhempien aikojen pyhien Jeesuksen Kristuksen kirkko oli väärässä avatessaan pappeuden 1978 myös mustaihoisille.
Ykä (muusikko)

Yrjö ”Ykä” Sakari Knuuttila (s. 1963) on helsinkiläinen rumpali, joka tunnetaan parhaiten Musta Paraati -yhtyeen rumpalina. Knuuttila aloitti 1970-luvun lopulla Nolla Nolla Nolla -punkyhtyeessä. Vuonna 1981 Knuuttila perusti postpunkyhtye Mustan Paraatin aikaisemman bändinsä laulajan Joren kanssa. Knuuttila lähti yhtyeestä ennen Käärmeet-albumin äänitystä vuonna 1984 asepalveluksen ja korkeakouluopintojen takia ja 1980-luvun lopulta lähtien Knuuttila on vaikuttanut Shadowplay- ja PIM-yhtyeissä.
Elokuvaroolit

Paratiisin lapset (1994) - nimismies
Kiljusen herrasväen uudet seikkailut (1990) - tuubaa soittava mies
Yankee Doodle

Yankee Doodle on angloamerikkalainen tunnettu laulu.
Se on Connecticutin osavaltion kansallislaulu. Laulu yhdistetään usein seitsenvuotiseen sotaan (1758–59), mutta laulun alkuperä on vielä varhaisempi.
Myös Michael Curtizin ohjaaman elokuvan Yankee Doodle Dandy (1942) nimi viittaa lauluun.
Aiheesta muualla

Kuvia tai muita tiedostoja aiheesta Yankee Doodle Wikimedia Commonsissa
Alexis Pritchard

| Alexis Pritchard |
| --- | --- |

Henkilötiedot
Syntynyt: 24. syyskuuta 1983 (ikä 41) Bellville, Etelä-Afrikka
Kansalaisuus:   Uusi-Seelanti
Nyrkkeilijä
Pituus:  178 cm
Paino:  59 kg
Painoluokka:  57 kg (höyhensarja) ja60 kg (kevytsarja)
| Mitalit> Maa:  Uusi-Seelanti.Naisten nyrkkeily.Kansainyhteisön kisat  | Mitalit> Maa:  Uusi-Seelanti.Naisten nyrkkeily.Kansainyhteisön kisat  | Mitalit> Maa:  Uusi-Seelanti.Naisten nyrkkeily.Kansainyhteisön kisat  | Maa:  Uusi-Seelanti> Naisten nyrkkeily. |
| --- | --- | --- | --- |
|  Pronssia | Gold Coast 2018 | 57 kg |  |
Alexis Pritchard (s. 24. syyskuuta 1983 Bellville, Etelä-Afrikka) on eteläafrikkalaissyntyinen uusiseelantilainen nyrkkeilijä.
Ura

Pritchard muutti Uuteen-Seelantiin 16-vuotiaana äitinsä Cherien kanssa ja alkoi harrastaa nyrkkeilyä 19-vuotiaana. Hän on edustanut Uutta-Seelantia useissa arvokisoissa, kahdessa eri painoluokassa. MM-kilpailuihin 2010 hän osallistui vielä höyhensarjassa, alle 57-kiloisissa, jossa oli aloittanut uransa, mutta siirtyi niiden jälkeen kevytsarjaan, alle 60-kiloisiin. Vuonna 2012 hän osallistui Lontoon olympialaisiin, kun naisten nyrkkeily oli mukana olympialaisissa ensimmäistä kertaa. Pritchard voitti olympialaisten ensimmäisellä kierroksella tunisialaisen Rim Jouinin, mutta hävisi toisella, puolivälierissä, venäläiselle Sofja Otšigavalle.
Vuonna 2016 Pritchard ei onnistunut pääsemään Rion olympialaisiin. Saman vuoden heinäkuussa hän ilmoitti lopettavansa kilpauransa, muutama päivä sen jälkeen, kun oli voittanut yhdennentoista Uuden-Seelannin-mestaruutensa. Hän kuitenkin pyörsi lopettamispäätöksensä seuraavana vuonna, saatuaan tietää, että hänelle kevytsarjaa mieluisampi painoluokka, höyhensarja, tulisi olemaan mukana Kansainyhteisön kisojen 2018 ohjelmassa. Pritchard voitti kisoissa pronssia, voitettuaan ensimmäisellä kierroksella lesotholaisen Mantoa Ranonen ja puolivälierissä srilankalaisen Keshani Hansikan, mutta hävittyään välierissä pohjoisirlantilaiselle Michaela Walshille.
Yksityiselämä

Pritchard on ammatiltaan fysioterapeutti ja personal trainer. Hän opiskeli fysioterapiaa Aucklandin teknisessä yliopistossa ja liikuntatieteitä Aucklandin yliopistossa.
Pritchard on naimisissa nyrkkeilyvalmentajansa Cameron Toddin kanssa. He avioituivat vuonna 2008.
Ő

Ő (ő) on unkarin kielessä esiintyvä kirjain, joka muodostuu O-kirjaimesta, jonka päällä on kaksoisakuutti.
Ő äännetään pitkänä vokaalina /øː/.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| lyhyt | a | e | i | o | ö | u | ü |
| pitkä | á | é | í | ó | ő | ú | ű |